## Pravilnik o obliku, sadržaju, rokovima i načinu dostavljanja izvještaja o transakcijama i trgovanju s financijskim instrumentima izvršenim na uređenom tržištu kojim upravlja burza

### NN 5/2009 (12.1.2009.), Pravilnik o obliku, sadržaju, rokovima i načinu dostavljanja izvještaja o transakcijama i trgovanju s financijskim instrumentima izvršenim na uređenom tržištu kojim upravlja burza

HRVATSKA AGENCIJA ZA NADZOR FINANCIJSKIH USLUGA

140

Temeljem odredbi članka 291. stavak 6. Zakona o tržištu kapitala (»Narodne novine« br. 88/08, 146/08), Hrvatska agencija za nadzor financijskih usluga je na sjednici održanoj dana 7. siječnja 2009. godine donijela

PRAVILNIK

O OBLIKU, SADRŽAJU, ROKOVIMA I NAČINU DOSTAVLJANJA IZVJEŠTAJA O TRANSAKCIJAMA I TRGOVANJU S FINANCIJSKIM INSTRUMENTIMA IZVRŠENIM NA UREĐENOM TRŽIŠTU KOJIM UPRAVLJA BURZA

Članak 1.

Ovim Pravilnikom se propisuje oblik, sadržaj, rokovi i način dostavljanja izvještaja Hrvatskoj agenciji za nadzor financijskih usluga (u daljem tekstu: Agencija), koji sadrže podatke o transakcijama i trgovanju s financijskim instrumentima izvršenim na uređenom tržištu kojim burza upravlja.

Članak 2.

Burza podatke iz članka 1. ovoga Pravilnika dostavlja Agenciji za razdoblja koja su propisana člankom 291. stavak 5. Zakona o tržištu kapitala (»Narodne novine« br. 88/08, 146/08), te ih je obvezna dostaviti Agenciji u elektronskom obliku u najkraćem mogućem roku po proteku razdoblja na koje se izvješće odnosi.

Članak 3.

Izvještaji iz članka 2. ovoga Pravilnika koji se odnose na dnevno izvještavanje o transakcijama moraju minimalno sadržavati podatke određene Tablicom 1. Priloga ovoga Pravilnika, koji je sastavni dio ovog Pravilnika.

Članak 4.

Izvještaje iz članka 2. ovoga Pravilnika koji se odnose na tjedno, mjesečno i godišnje periodičko trgovanje, burza koja upravlja uređenim tržištem sastavlja samostalno, uzimajući u obzir relevantne pokazatelje vezane za transakcije financijskim instrumentima za promatrani period, te ih prikazuje samostalno ili u međusobnom odnosu.

Članak 5.

Agencija može dodatno propisati da izvještaji iz članka 2. ovog Pravilnika sadrže, uz podatke koji su određeni Tablicom 1. Priloga i dodatne podatke vezano uz transakcije i trgovanje pojedinim financijskim instrumentima.

Članak 6.

Ovaj pravilnik stupa na snagu 8 dana od dana objave u »Narodnim novinama«.

Klasa: 011-02/09-04/17

Urbroj: 326-01-09-1

Zagreb, 7. siječnja 2009.

Predsjednik Uprave
Ante Samodol, v. r.

PRILOG

Tablica 1.

POPIS PODATAKA U SVRHU IZVJEŠTAVANJA (OBAVIJEST O IZVRŠENIM TRANSAKCIJAMA)

|  |  |  |
| --- | --- | --- |
|  | Naziv | Opis |
| 1. | Oznaka burze koja podnosi izvještaj |  |
| 2. | Trgovinski dan | Trgovinski dan kada su transakcije izvršene |
| 3. | Broj transakcija | Redni broj transakcija na Burzi |
| 4. | Vrijeme trgovanja | Vrijeme kada je pojedina transakcija izvršena |
| 5. | Oznaka financijskog instrumenta |  |
| 6. | Oznaka investicijskog društva – kupca u transakciji |  |
| 7. | Oznaka investicijskog društva – prodavatelja u transakciji |  |
| 8. | Količina | Broj jedinica financijskog instrumenta, nominalna vrijednost obveznica, ili broj izvedenih ugovora uključenih u transakciju |
| 9. | Jedinična cijena | Cijena po jednom financijskom instrumentu ili izvedenom ugovoru bez provizije i (gdje je to primjenjivo) obračunatih kamata. U slučaju dužničkog instrumenta, cijena može biti izražena ili u novcu ili kao postotak |
| 10. | Promet | Vrijednost svake pojedinačne transakcije |

Pravilnik, NN 5/2009-140